घर जा रही महिला से दो बदमाशों ने छीना पर्स
लुधियाना| दुगरीफेस-2 इलाके में घर जा रही एक महिला से बाइक सवार दो बदमाशों ने पर्स छीन लिया। महिला के शोर मचाने पर झपटमार फरार हो गए। महिला ने बताया कि पर्स में पांच हजार रुपए, एक आधार कार्ड, पैन कार्ड और अन्य आईडी प्रूफ मौजूद थे। महिला ने तुरंत इसकी जानकारी पुलिस को दी। थाना दुगरी की पुलिस ने मुक्तसर साहिब की रहने वाली गुरजीत कौर की शिकायत पर मामला दर्ज करके कार्रवाई शुरू कर दी है। पुलिस मामले की जांच कर रही है। एएसआई इकबाल सिंह ने बताया कि शिकायतकर्ता अपने घर दुगरी जा रही थी। जब वह फेस-2 के पास पहुंची तो पीछे से मोटरसाइकिल पर सवार होकर दो बदमाश आए। उन्होंने आते ही महिला के हाथ में पकड़ा पर्स छीना और भाग गए. जांच अफसर ने बताया कि वारदात स्थल के पास लगे सीसीटीवी कैमरे चेक किए जा रहे हैं।
hin_Deva hin_Deva